Cité internationale des arts

Cité internationale des arts er et atelier- og boliganlegg som ble innviet i 1965. Anlegget, som ligger i Paris, er opprettet for å tjene som oppholdssted for kunstnere som oppholder seg i byen for å studere eller videreutdanne seg i faget sitt. Stiftelsen støttes av en rekke nasjonale og utenlandske skoler, institutter, universiteter og regjeringer. Enkelte institusjoner og land, deriblant Norge, disponerer et gitt antall plasser i anlegget. Oppholdet ved Cité varer vanligvis seks måneder. Anlegget skal betjene kunstnere som allerede har oppnådd en viss anerkjennelse. Cité betjener rundt 300 kunstnere fra hele verden med boliger og arbeidsplasser. Hoveddelen av anlegget med omtrent 240 boligplasser befinner seg i Rue de l'Hôtel de Ville i nærheten av Notre-Dame. Siden åpningen har omtrent 18 000 kunstnere benyttet seg av fasilitetene. Referanser Eksterne lenker (fr) Offisielt nettsted (en) Cité Internationale des Arts – kategori av bilder, video eller lyd på Commons